# ΟΔΗΓΙΕΣ ΠΡΟΣ ΑΝΑΠΛΗΡΩΤΕΣ/ΤΡΙΕΣ – ΩΡΟΜΙΣΘΙΟΥΣ/ΕΣ

Οι αναπληρωτές/τριες και ωρομίσθιοι/ες εκπαιδευτικοί που προσλαμβάνονται από τη Δ.Δ.Ε. Ξάνθης πρέπει **κατά την άφιξή τους** στις σχολικές μονάδες τοποθέτησής τους, να έχουν συμπληρώσει τα έντυπα 1-7 (υπάρχουν στην ιστοσελίδα της Δ.Δ.Ε. Ξάνθης [http://dide.xan.sch.gr](http://dide.xan.sch.gr/)) και να έχουν μαζί τους τα απαραίτητα δικαιολογητικά τα οποία θα πρέπει να είναι αριθμημένα στο *Φύλλο Αρίθμησης Συνημμένων Δικαιολογητικών για Πρόσληψη* (υπάρχει στην ιστοσελίδα της Δ.Δ.Ε. Ξάνθης [http://dide.xan.sch.gr](http://dide.xan.sch.gr/)) :

# Έντυπα

|  |  |
| --- | --- |
| ΕΝΤΥΠΟ 1α : | Δελτίο απογραφής αναπληρωτή/τριας (Πράξεις ΕΣΠΑ), |
| ΕΝΤΥΠΟ 1β : | Δελτίο απογραφής αναπληρωτή/τριας (Πρόγραμμα Δημοσίων Επενδύσεων ή Τακτικού Προϋπολογισμού), |
| ΕΝΤΥΠΟ 2 : | Υπεύθυνη δήλωση περί: α) μη άσκησης ποινικής δίωξης, β) μη συνταξιοδότησης, γ) μη άσκησης εμπορίας κατ’ επάγγελμα, |
| ΕΝΤΥΠΟ 3 : | Έναρξης μισθοδοσίας, |
| ΕΝΤΥΠΟ 4 : | Αίτηση αναγνώρισης συνάφειας μεταπτυχιακού/διδακτορικού (εάν υπάρχει), |
| ΕΝΤΥΠΟ 5 : | Αίτηση αναγνώρισης προϋπηρεσίας. Ο/η εκπαιδευτικός επισυνάπτει μόνο τις προϋπηρεσίες που δεν είναι καταχωρισμένες στο ΟΠΣΥΔ (πχ. προϋπηρεσίες σε ΟΤΑ κλπ.) και αυτές σε Σχολεία Δεύτερης Ευκαιρίας (ανεξάρτητα εάν είναι καταχωρισμένες), |
| ΕΝΤΥΠΟ 6 : | Υπεύθυνη δήλωση για την κράτηση υπέρ ΟΛΜΕ – ΕΛΜΕ, |
| ΕΝΤΥΠΟ 7 : | Αίτηση μείωσης ωραρίου λόγω ύπαρξης τέκνου κάτω των 2 (δύο) ετών, |

# Απαραίτητα δικαιολογητικά

* Ψηφιακό Πιστοποιητικό COVID-19 της Ε.Ε. εμβολισμού ή νόσησης ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test),
* Πρωτότυπη ιατρική γνωμάτευση από παθολόγο ή γενικό ιατρό, του δημοσίου ή ιδιώτη,
* Πρωτότυπη ιατρική γνωμάτευση από ψυχίατρο, του δημοσίου ή ιδιώτη,
* Πιστοποιητικό Οικογενειακής Κατάστασης (ΜΟΝΟ για τους/τις εκπαιδευτικούς με προστατευόμενα τέκνα, χρήσιμος υπερσύνδεσμος :

<https://www.gov.gr/upourgeia/oloi-foreis/esoterikon/pistopoietiko-oikogeneiakes-katastases>),

* Αντίγραφο Πιστοποιητικού Στρατολογικής Κατάστασης ή Πιστοποιητικό Οικογενειακής Κατάστασης ή οποιοδήποτε άλλο Πιστοποιητικό όπου αναγράφεται το Μητρώο Αρρένων (ΜΟΝΟ για τους άρρενες εκπαιδευτικούς),
* Εκτύπωση σελίδας από το ΟΠΣΥΔ ή άλλο δημόσιο έγγραφο στο οποίο αναγράφεται ο ΑΦΜ,
* Εκτύπωση σελίδας από το ΟΠΣΥΔ στην οποία αναγράφεται ο συνολικός χρόνος προϋπηρεσίας,
* Για τα τέκνα που φοιτούν στην μεταδευτεροβάθμια ή τριτοβάθμια εκπαίδευση απαιτείται η βεβαίωση φοίτησής τους,
* Φωτοαντίγραφα:

α) Δελτίου Αστυνομικής Ταυτότητας,

β) Οποιουδήποτε εντύπου στο οποίο αναγράφεται ο Α.Μ.Α. (ΕΦΚΑ πρώην ΙΚΑ),

γ) Οποιουδήποτε εντύπου στο οποίο αναγράφεται ο ΑΜΚΑ,

δ) Της 1ης σελίδας βιβλιαρίου τραπέζης (με 1ο όνομα δικαιούχου: τον/την εν λόγω εκπ/κό)- όσοι προσλαμβάνονται σε **Πράξεις του ΕΣΠΑ και Προγράμματος Δημοσίων Επενδύσεων** πρέπει να προσκομίσουν Βιβλιάριο μόνο της **ΕΘΝΙΚΗΣ ΤΡΑΠΕΖΑΣ**-,

ε) Τίτλων σπουδών:

* σε περίπτωση ξενόγλωσσου πτυχίου, ο πρωτότυπος τίτλος, μετάφραση, αναγνώριση από ΔΟΑΤΑΠ και απολυτήριο ελληνικού Λυκείου,
* σε περίπτωση ξενόγλωσσου μεταπτυχιακού/διδακτορικού, ο πρωτότυπος τίτλος, μετάφραση και αναγνώριση από ΔΟΑΤΑΠ,
* για όσους κλάδους απαιτείται, πτυχίο παιδαγωγικής κατάρτισης,
* για τους κλάδους μουσικής, νόμιμα αποδεικτικά μουσικής ειδίκευσης,
* για τους κλάδους ΕΙΔΙΚΗΣ ΑΓΩΓΗΣ, τα απαραίτητα νόμιμα αποδεικτικά των προσόντων διορισμού στον κλάδο (πτυχίο, μεταπτυχιακό, διδακτορικό, σεμινάριο 400 ωρών, γνώση γραφής Braille, κ.λπ.).

στ) Σε περίπτωση που ο/η αναπληρωτής/τρια ανήκει σε **ΕΙΔΙΚΗ ΚΑΤΗΓΟΡΙΑ,** (ποσοστό αναπηρίας 67% και άνω, μεσογειακή αναιμία, σκλήρυνση κατά πλάκας) προσκομίζει στην υπηρεσία και την σχετική ιατρική γνωμάτευση που την πιστοποιεί.